4.  Mainiks veel seda, et ma leidsin ühe huvipakkuva pildi megaliitehitisest, mis seostub samuti ülelmainitud nurgapoolitajatega. (Becker, Udo, "The Element Encyclopedia of Symbols", Element Books limited. Shaftsbury, 1994. Lk. 193.)  Selleks on Rhives'i (Hebriididel) lähadal asuv kivistruktuur, mis on suunatud talvise pööripäeva ja idasuuna vahelisele nurgapoolitajale ehk siis suunas,  kust tõuseb päike novembri alguses ja veebruari keskel. Raamatus on küll väike apsakas ehk siis väidetud, et sellest suunast tõuseb päike niisugustel pühadel nagu Samhain (Halloween) ja Lammas (Lughnasadh). Kuna Lammas on tavapäraselt paigutatud augusti algusesse, siis on siinkohal tegemist selge ebatäpsuse või trükiveaga, ning selle asemel võiks tõenäoliselt olla pigem Imbolc (Küünlapäev), mis on 2. veebruaril.  Aga sellest väikesest veast hoolimata võib tõdeda, et aasta jagamine ülalmainitud  nurgapoolitajatega ja sellega seonduvad kalendritähtpäevad paistavad olevat olnud tuntud ka mujal Euroopas.